Lyk vermoedelik dié van vermiste studentDie 19-jarige student se liggaam word uit die see op Nahoonstrand gebring. Foto: SAPD Die polisie doen ŉ geregtelike doodsondersoek nadat ŉ liggaam Donderdagoggend op Nahoonstraand by Oos-Londen uitgespoel het. Kapt. Mluleki Mbi, Oos-Kaapse polisiewoordvoerder, sê drawwers het op die vonds afgekom en die polisie in kennis gestel. “Die liggaam is na bewering dié van ŉ 19-jarige manstudent wat ŉ week gelede, op Donderdag 25 Oktober, pret saam met sy vriende op Eastern Beach gehad het en toe as vermis aangemeld is.” Sy identiteit kan eers bekendgemaak word nadat sy naasbestaandes van sy dood in kennis gestel is.